કસુરીના જણાવ્યા અનુસાર અમેરિકી ડેલિગેશનમાં રિપબ્લિકન સેનેટર લિન્ડસે ગ્રાહમ અને રિચર્ડ હોલબ્રુક ઉપરાંત અફઘાનિસ્તાન-પાકિસ્તાન સ્થિત અમેરિકાના સ્પેશિયલ પ્રતિનિધિઓનો પણ સમાવેશ થતો હતો. કસુરીએ જણાવ્યું હતું કે મેકેને મને એવું કહ્યું હતું કે અમે ભારતથી આવીએ છીએ, જ્યાં પાકિસ્તાન વિરુદ્ધ ભારે રોષ પ્રવર્તે છે. ભારત કદાચ જમાત-ઉદ-દાવા પર હવાઇ હુમલા કરશે. કસુરીના જણાવ્યા પ્રમાણે તેમણે મેકેનને એવું કહ્યું હતું કે જો આવું થશે તો પાકિસ્તાન લશ્કર પણ તેનો સજ્જડ જવાબ આપશે.